જ્યારે જ્યારે ગુજરાતમાં વિધાનસભા અને સ્થાનિક સત્તામંડળની ચૂંટણીઓ આવી છે ત્યારે ગુજ્જુ અખબારોએ નહેરુવીયન કોંગ્રેસના નેતાઓના જુતા ઉપરની ધૂળ જેટલા પૈસા માટે તેમના જુતા સાફ કર્યા છે અને તે જુતાને ચાટીને તેને ચમકાવ્યા છે. પણ જુતા ચમકે એટલે કંઈ શરીર ચમકતું નથી. અને દરેક ચૂંટણીના પરિણામોમાં આ નહેરુવીયનોએ અને નહેરુવીયન કોંગ્રેસના ગુજ્જુનેતાઓએ મરણ તોલ માર ખાધો છે. તેમની અને તેમના મળતીયાઓની ભાટાઈ કરનારાના અને તેમની તરફમાં વાતાવરણ તૈયાર કરવા માટે અને મોદીની વિરુદ્ધ તુક્કાઓ અને ગપગોળાઓ ચલાવીને આકાશપાતાળ એક કર્યા છે તો પણ જનતાએ આ અખબારોને અને તેમની આગાહીઓને ધોબીપછાડ આપી છે. પણ આ દીર્ઘકર્ણ ગર્દભભાઇઓ તેમણે ચાખેલા પ્રહારોથી હતઃપ્રભ થયેલા અને અપમાનિત થયેલા હોવા છતાં બેત્રણ માસમાં હતા એવાને એવા થઈ જાય છે.